**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIV. 4/travanj 2019.

BEZ SMRTI NEMA USKRSNUĆA

“Zaista, zaista, kažem vam, ako pšenično zrno pavši na zemlju ne umre, ostaje samo, ako li umre, donosi obilat rod. Tko ljubi svoj život, izgubit će ga. A tko mrzi svoj život na ovome svijetu, sačuvat će ga za život vječni. Ako mi tko hoće služiti neka ide za mnom. I gdje sam ja, ondje će biti moj služitelj. Ako mi tko hoće služiti, počastit će ga moj Otac” (Iv 12, 24-26).

U knjizi *Veliko obećanje ili ulaznica u raj koje Presveto Srce Isusovo nudi svim svojim štovateljima*  (izdanje Franjevačkog samostana Sveteog Lovre, Šibenik, 1964., str. 81-82) čitamo: „O. M. Crawley imao je propovijedati u nekome gradu gdje se gotovo bilo ugasilo svaki vjerski osjećaj. Nadbiskup mu je bio rekao: *Ako vidim i samo jednog čovjeka da se klanja Presv. Srcu, reći ću da je to čudo*. O. Matej, da osigura uspjeh, preporuči se mnogim dobrim dušama i redovnicama nekog samostana da bi prikazale molitvama i žrtvama za nj *jer ima jedno groblje da se uskrisi*. Misija je uspjela upravo čudesno! Svi, pa i najgori ljudi, pođoše da ga čuju, a četvrtoga dana, ne samo jedan čovjek, nego svi klečali su pred Presv. Srcem plačući i uzdišući. Bilo je mnogo i vrlo velikih obraćenja.

Nadbiskupu koji nije znao kako da protumači taj čudnovati uspjeh, reče o. Matej: Preuzvišeni, domalo ćete saznati za tajnu.

Zaista, ovih dana primi on pismo od redovnica čijim se molitvama bio preporučio, a u pismu je stajalo: Sve smo toliko molile i prikazivale naknadnih dobrih djela, ali osobito sestra Marija koja je junački prikazala svoj život za uskrsnuće vaših grešnika. Isus je primio njezinu žrtvu, i evo se upravo vraćamo s njezina pogreba…

Žrtvovati se za duše, eto sigurne tajne da postigneš njihovo obraćenje!“

**BOŽJA RIJEČ – RIJEČ ŽIVOTA**

 *Odgovori im Isus: »Zaista, zaista, kažem vam: tko god čini grijeh, rob je grijeha. 35Rob ne ostaje u kući zauvijek, a sin ostaje zauvijek. 36Ako vas dakle Sin oslobodi, zbilja ćete biti slobodni*.

*Iv 8, 34-36*

***PROROČKE RIJEČI KARDINALA ROBERTA SARAHA***

Na portalu QUO VADIS CROATIA možemo pročitati komentar na knjigu [*Le soir approche et déjà le soir baisse*](https://www.amazon.fr/soir-approche-d%C3%A9j%C3%A0-jour-baisse/dp/2213705216)(“Zamalo će večer i dan je na izmaku”) kardinala Roberta Saraha. U naslovu prepoznajete riječi Isusovih dezorijentiranih učenika nakon Isusove smrti i uskrsnuća na putu u Emaus, a ovdje donosimo neka njegova promišljanja iz knjige vezana za trenutnu krizu Crkve:

“Napustili smo molitvu. Zlo učinkovitog aktivizma uvuklo se svugdje. Nastojimo oponašati organizaciju velikih tvrtki. Zaboravljamo da je jedino molitva krv koja može navodnjavati srce Crkve … Onaj koji ne moli već je izdao. On je već spreman za svaki kompromis sa svijetom. On hoda Judinim stopama.” …“Mi toleriramo svakakva pitanja. Katolička doktrina je dovedena u pitanje, a u ime uobraženih intelektualnih stavova, teolozi uživaju u dekonstrukciji dogmi i pražnjenju morala od njegovog dubokog značaja. Relativizam je maska Jude prerušenog u intelektualca. Kako možemo biti iznenađeni što tako veliki broj svećenika krši svoje obveze? Smanjujemo značenje celibata, zahtijevamo pravo na privatan život, što je suprotno od svećeničkog poslanja. Neki idu tako daleko da potvrđuju pravo na homoseksualne aktivnosti. Nižu se skandal za skandalom, uključujući pri tome i svećenike i biskupe.” …“Kriza kroz koju prolazi svećenstvo, Crkva i svijet je radikalno duhovna kriza, kriza vjere.”… **“Dragi prijatelji, želite li ponovno podići Crkvu na noge? Kleknite! To je jedini način!** Ako činite nešto drugačije, ono što ćete učiniti, neće biti od Boga. (…) Ako ne naslonite svoje glave, po primjeru sv. Ivana, na Kristovo srce, nećete imati snage slijediti ga do križa. Ako ne odvojimo vrijeme kako bi slušali otkucaje srca našeg Boga, napustit ćemo ga, izdat ćemo Ga kao što su to i sami apostoli učinili.”

**RONAĐI SVOJ LIJEK**

** *Ne zamaraj se stvarima koje stvaraju zabrinutost, nemir i tjeskobu. Potrebno je samo jedno: uzdići duh i voljeti Boga.*

sv. Padre Pio

*'Svi koji teže savršenstvu, dolaze do vrhunca tek kad više ne traže vlastiti napredak, nego jedino Boga. Tako da žive skroz iz ljubavi. Oni sliče leptiru, koji nakon učinjenog posla ispuže iz čahure.'*

Francisco de Osuna, španjolski franjevac, mističar

*‚Ljudska dušo, među svim stvorenjima najljepša, koja toliko čezneš da znaš mjesto na kojem je tvoj ljubljeni, kako bi ga tražila i sa njim se stopila: Sada ti biva rečeno, da si ti sama konačište u kome je on nastanjen, odaja i skrovište u kome on skrovito/neopaženo živi. Velika je sreća i velika radost za tebe, da je sve tvoje dobro i sva tvoja nada tebi toliko blizu, da je u tebi.’*

*sv. Ivan od Križa*

*Pogledaj malo, koji skup besmislenih razloga ti iznosi neprijatelj da bi te naveo na zanemarivanje molitve: “Nedostaje mi vremena” dok ga naprotiv stalno gubiš; “To nije za mene”, “Suho mi je srce”. U molitvi nije riječ o govorenju i slušanju, nego o ljubavi. A ljubi se, nastojeći reći nešto Gospodinu, ako se i ne kaže ništa.”*

*sv. Josemaria Escriva*

**POZIV NA TRIBINU**

**TEMA:  SVETI IVAN PAVAO II. I HRVATSKI NAROD**

**PREDAVAČ: prof. IVE LIVLJANIĆ**

**ČETVRTAK, 11. travnja 2019. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

OBAVIJESTI

Ovogodišnje duhovne vježbe u organizaciji HKDPD-a ponovno će se održati u Hrvatskom zagorju u Poredju kod karmelićanki Božanskog Srca Isusova (Prišlin, Poredje 20, 49 231 Hum na Sutli) od petka 3. svibnja poslijepodne do nedjelje 5. svibnja poslijepodne 2019.

Voditelj vježbi je naš duhovni savjetnik p. Nikola Stanković.

Cijena: 260 kn (dva puna pansiona)

Prijevoz: privatnim automobilima (Oni koji ne mogu doći sami, neka to navedu u prijavi pa će se dogovoriti zajednički prijevoz automobilima.)

Prijave na e-poštu: [ruzica.ivankovic@gmail.com](mailto:ruzica.ivankovic@gmail.com)  (do 25. travnja 2019.)



DRAGI PRIJATELJI, ČLANOVI HKDPD-a, ŽELIMO VAMA I SVIMA VAŠIMA SRETAN I BLAGOSLOVLJEN USKRS!

Ravnateljstvo HKDPD-a

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: a<http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** [matija@net.hr](mailto:matija@net.hr)